યોગીજી મહારાજ પ્રમુખસ્વામીનાં સતકાર્યો જોઈ રાજી થતા પણ હવે તેમનો અક્ષરધામ જવાનો સમય આવી ગયો હતો. યોગીજી મહારાજે ૨૩ જાન્યુઆરી, ૧૯૭૧ના અંતિમ શ્વાસ લીધા અને તમામ જવાબદારી પ્રમુખસ્વામીના માથે આવી ગઈ. હરિભક્તોએ પ્રમુખસ્વામીને ગુરુપદે બિરાજમાન કરાવ્યા. પ્રમુખસ્વામીએ પણ શાસ્ત્રીજી મહારાજ અને યોગીજી મહારાજના સંકલ્પો પૂરા કરવા દેહની ચિંતા કર્યા વગર આકરામાં આકરો પરિશ્રમ કર્યો. ઘરેઘરે જઈને લોકોને સમજાવીને જીવનનો સાચો રાહ બતાવતા.